paragraph_text: right|thumb|Madonna za vrijeme [[Sticky & Sweet Tour koja je postala najuspješnija turneja solo izvođača u povijesti]] Američka pjevačica Madonna je održala osam koncertnih turneja, od čega su sedam bile svjetske. Jedino je promovirajući debitantski i drugi album s The Virgin Tour 1985. obišla samo Sjevernu Ameriku, a zaradila je više od 17 milijuna $. Zatim je 1987. krenula na svjetsku Who's That Girl World Tour, koja je posjetila Europu, Sjevernu Ameriku i Japan. Bila je hvaljena od strane kritičara, posebice Madonnine sposobnosti kao zabavljača i njezinu kostimografiju. Uslijedila je Blond Ambition World Tour 1990. koju je Rolling Stone proglasio "najboljom turnejom 1990." Ostala je zapamćena po Madonninoj simulaciji masturbacije za vrijeme izvedbe "Like a Virgin". Policija joj je u Torontu prijetila uhićenjem ako ne izbaci taj dio, a Papa je u Italiji pozivao na bojkot koncerta. The Girlie Show World Tour slijedi 1993. kada prvi puta posjećuje Tursku i Izrael, te Australiju i Latinsku Ameriku. Koncerti su započinjali taka da je Madonna bila obučena u sadomazohističu odjeću okružena golišavim plesačima. Svjetliji trenutci koncerta su bile izvedbe "Like a Virgin" za čije se vrijeme pojavljuje kao Marlene Dietrich, te "Express Yourself" kada nosi afro periku. Madonna je izazvala burne reakcije u Puerto Riku kada je nacionalnom astavom trljala međunožje. Time je u svojoj recenziji proglasio turneju najboljom zabavom na svijetu.